Sign in / Join .st0{fill:#34437F;} .st1{fill:#878787;} Monday, January 10, 2022 ikteb hawn… Fittex "Żbalji ġġeneraw għax ma 'aġixxejniex' b'mod immedjat" – membru tal-kleru Minn Victor Vella January 10, 2022 Victor Vella Ġurnalist Quddiem il-kontroversja u l-apoloġija li talab l-Arċisqof Charles J. Scicluna għal kummenti li għamel Fr David Muscat, Talk.mt tkellmet ma' membru tal-kleru dwar kif iħares lejn din is-sitwazzjoni. Tkellem magħna bil-kundizzjoni tal-anonimità, u enfasizza li "fil-każ ta' Fr David Muscat, qed naraw każ fejn l-iżbalji jiġġeneraw ruħhom, proprju għax korpi jew uffiċċjali fi ħdan l-Knisja jew l-Istat jonqsu milli jaġixxu u jieħdu passi b'mod immedjat." Id-dikjarazzjoni ta' Dr David Muscat li qed tkun investigata mill-Pulizija kienet titkellem f'sens li x'aktarx li tkun 'gay' hu agħar milli tkun imxajtan. Ma rridux ninsew li dan mhux l-uniku każ li fih kien involut Fr David Muscat. Fil-fatt għal dawn l-aħħar snin saru dikjarazzjonijiet minn Fr David Muscat. Fost id-dikjarazzjonijiet xokkanti li għamel kien hemm dik ta' meta waqt attività tal-grupp estremista Emperium Europa hu nstema' jgħid li l-politiku tal-lemin estrem, li jaqbel mal-politika tad-dittatur Adolf Hitler, żera żerriegħa li se tagħti l-frott. "Il-katekiżmu tal-Knisja Kattolika hu ċar ħafna" Il-membru tal-kleru li tkellem ma' Talk.mt qalilna li "l-Katekiżmu tal-Knisja Kattolika li ħareġ fil-11 ta' Ottubru 1992 fl-okkażjoni tat-30 anniversarju mill-inawgurazzjoni tal-Konċilju Vatikan II u fl-14 il-sena tal-Pontifikat tal-Papa Ġwanni Pawlu II, meta jitkellem mill-omosesswalità fin-numru 2357 jgħid: "Homosexuality refers to relations between men or between women who experience an exclusive or predominant sexual attraction toward persons of the same sex. Fl-aħħarnett, fin-numru 2359 jikkonkludi b'eżortazzjoni: "Homosexual persons are called to chastity. Jisħaq li "fin-numru 2357 hu evidenti li t-tagħlim tal-Katekiżmu hu bbażat fuq l-Iskrittura (Genesi 19:1-29; I Korintin 6:10,15-20; Rumani 1:24-27; I Timotju 1:10) u t-Tradizzjoni. Il-kliem hu ċar u iebes. Madankollu fin-numru 2358 jitkellem mill-imġiba tan-Nisrani vis-a-vis l-Omosesswali, partikularment jekk l-Omosesswali li jiġi f'kuntatt magħhom huma Insara. Anke jekk Fr David Muscat kellu f'moħħu dan it-tagħlim tal-Katekiżmu, ċertament li naqas milli juri rispett, ħniena u sensittività lejn dawn il-persuni, kif jeżorta l-istess Katekiżmu tal-Knisja Kattolika." Nissuġġerulu, jekk għadu ma qarax, li jaqra l-ktieb ta' Frederic Martel, IN THE CLOSET OF THE VATICAN: POWER, HOMOSEXUALITY, HYPOCRISY, London 2019. Fredric Martel hu awtur Franċiż u riċerkatur. L-istess membru tal-kleru qalilna li "propju fl-10 ta' Diċembru 2021, il-Papa Franġisku faħħar lil waħda Reliġjuża ċertu Jeannine Gramick, S.L., li hija ko-fundatriċi tal-apostolat Kattoliku New Ways Ministry. L-istess membru tal-kleru qalilna li "bl-ikbar rispett konvint moralment li l-imġieba f’xi waqtiet xejn korretta ta’ Fr David ma eskalatx ruħha mil-lum għal għada. Storja li ilha li bdiet. L-ewwelnett, kif qatt l-awtoritajiet ekkleżjastiċi ttolleraw li dan is-saċerdot jaffilja ruħu ma’ Partit Politiku estrem u nazzarda ngħid b’elementi kważi radikali? Inkella kif qatt l-awtoritajiet ekkleżjastiċi ma ddeplorawx l-imġiba xejn xierqa ta’ dan is-Saċerdot, meta fl-okkażżjoni tar-riżenja tal-Prim Ministru Muscat dan l-istess Saċerdot ftaħar li għamel l-adorazzjoni u kanta t-Te Deum proprju għax irriżenja l-Prim Ministru? Sew il-Knisja kemm l-Istat għandhom l-mekkaniżmi rispettivi tagħhom u allura ġustament li nistaqsu: X’għamel in-Nunzju Apostoliku? Dan suppost qiegħed hawn biex josserva, jieħu nota, u jirraporta lis-Santa Sede. L-uffiċċju tan-Nunzju fl-ebda ħin ma jnaqqas mir-responsabbilta’ tal-Arċisqof. Fil-fatt fejn tidħol id-dixxiplina tal-membri tal-Kleru, bosta drabi hi fdata f’idejn l-Isqof tad-djoċesi. X’passi dixxiplinari ttieħdu mill-Knisja lokali? Li inti tgħid lil dak li jkun ‘neħħi l-post’ ċertament li mhix piena u anke jekk hi piena ċertament li mhix ekwiparata mad-dannu li nħoloq fost dawk milquta direttament jew indirettament, jiġifieri, persuna omosesswali jew inkella l-ġenituri tagħhom!". Kompla jgħid li "min-naħa tiegħu l-Istat Malti għandu l-Ambaxxatur għas-Santa Sede. Mill-ġdid x’għamel dan dwar dan l-inċident u inċidenti oħra li seħħew qabel? Li tirraporta NGO lis-Santa Sede ma jserrħilna xejn il-kuxjenza tagħna. Anzi pjuttost tirrifletti l-faqar tas-sitwazzjoni, fejn għandek uffiċċjali appuntati u ħadt miċ-Ċittadini jew mill-Poplu t’Alla ma jaf x’passi ttieħdu – jekk qatt ittieħdu! Ma nissorprendix ruħi jekk wara dawn l-mistoqsijiet, xi ħadd minnhom jipprova jagħti ġustifikazzjoni dwar il-passi li seta’ ħa. U allura f’dak l-istadju wieħed irid jistaqsi x’għamlu l-awtoritajiet fis-Santa Sede, partikularment l-Kongregazzjoni tal-Kleru, biex ma ngħidx ukoll il-Kongregazzjoni dwar it-Tagħim tal-Fidi? Mill-ġdid l-organi tal-Istat kemm qed ikunu xprunati biex jaġixxu? Għalfejn kellhom ikunu l-interventi ta’ żewġ Ministri biex il-Pulizija bdiet tinvestiga? Għalfejn fl-imgħoddi u għal bżonn taħt l-istess amminstrazzjoni, l-klassi politika u amministrattiva ma allertjatx lill-Pulizija fuq każi simili fejn individwi oħra kienu l-aġenti ta’ kliem ta’ mibegħda?”. Saħaq li “jidher ċar li l-iżbalji jiġġeneraw ruħhom, proprju għax korpi jew uffiċċjali fi ħdan l-Knisja jew l-Istat jonqsu milli jaġixxu u jieħdu passi b’mod immedjat. Il-perċezzjoni li qed tingħata hi li anke jekk l-imġieba ta’ xi ndividwi mhix aċċettabbli, però hija ttollerata. Fuq kollox kemm hawn ħtieġa biex nedukaw lill-istess membri tal-Knisja dwar ix-xjenza, s-soċjoloġija u t-teologija tal-omosesswalita’, missjoni li Sister Gramick u Father Nugent wettqu b’tant dedikazzjoni u mħabba.L-aħħar kumment u nieqaf hawn, personalment niddejjaq meta naqra ċertu kummenti fil-midja soċjali dwar persuni li huma mogħnija b’xi uffiċċju partikulari fi ħdan il-Knisja jew l-Istat. Infittxu dejjem li l-kritika ma tkunx nieqsa mill-karità nisranija. Ċerti aġġettivi li jingħaddu partikularment fid-direzzjoni tal-awtorità ekkleżjastika u b’mod speċifiku fid-direzzjoni tal-Arċisqof ċertament li ma jagħmlulniex unur!”. Artiklu preċedenti It-tarbija mitlufa waqt l-evakwazzjoni fl-Afganistan mistennija tirritorna ma’ familtha Artiklu li jmiss Disat itfal fost aktar minn 19-il vittma ta’ nirien fi blokka appartamenti fi New York